На основу члана 116. став 1., 2., 5., 9. и 13. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020 и 129/2021), члана 32. Закона о локалној самоуправи („Службени гласник РС“, број 129/2007, 83/2014 – др.закон, 101/2016-др. закон, 47/2018 и 11/2021-др.закон), члана 40. и 152. Статута Општине Владичин Хан („Службени гласник Града Врања“, број 4/2019) и члана 180. Пословника Скупштине општине Владичин Хан („Службени гласник Града Врања“, број 9/2019 и 43/2020), Скупштина општине Владичин Хан, на седници одржаној 19.04.2022. године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**УПРАВНОГ ОДБОРА ПРЕДШКОЛСКЕ УСТАНОВЕ „ПЧЕЛИЦА“**

**ВЛАДИЧИН ХАН**

**I**

У Решењу о именовању чланова Управног одбора Предшколске установе „Пчелица“ („Службени гласник Града Врања“, број 6/2021), врши се измена у члану 1. у делу испред јединице локалне самоуправе, подтачка 1, тако што:

**Разрешавa се дужности члана Управног одбора**

- Душан Стојиљковић из Владичиног Хана, ул.Вука Караџића бр.43

**Именује се за члана Управног одбора**

**-** Јелена Јовановић из Владичиног Хана, ул.Јужноморавских бригада бр.10

**II**

Мандат именованом члану Управног одбора траје до истека мандата именованог Управног одбора Предшколске установе „Пчелица“ Владичин Хан, („Службени гласник Града Врања“; број број 6/2021).

**III**

Решење ступа на снагу даном доношења, а објавиће се у „Службеном гласнику Града Врања“.

**О б р а з л о ж е њ е**

Правни основ за доношење овог Решења садржан је у одредбама члана 116. став 1., 2., 5., 9. и 13. , члана 117. став 3. и 5. Закона о основама система образовања и васпитања („Службени гласник РС“, број 88/2017, 27/2018 – др закони, 10/2019, 6/2020 и 129/2021), члана 32. Закона о локалној самоуправи („Службени гласник РС“, број 129/2007, 83/2014 – др.закон, 101/2016-др. закон, 47/2018 и 11/2021-др.закон), члана 40. и 152. Статута Општине Владичин Хан („Службени гласник Града Врања“, број 4/2019) и члана 180. Пословника Скупштине општине Владичин Хан („Службени гласник Града Врања“, број 9/2019 и 43/2020),

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. став 3 наведеног закона предвиђено је да ће скупштина јединице локалне самоуправе разрешити, пре истека мандата, поједине чланове, укључујући и председника или орган орган управљања установе, на лични захтев.

Чланом 117. став.5. наведеног закона прописано је да мандат органа управљања траје четири године.

Како је Душан Стојиљковић, који је именован за члана Управног одбора испред јединице локалне самоуправе, поднео оставку на место члана Управног одбора ове установе, разрешава се дужности члана Управног одбора Предшколске установе „Пчелица“ Владичин Хан, а за члана органа управљања испред јединице локалне самоуправе именује се Јелена Јовановић из Владичиног Хана, ул.Јужноморавских бригада бр.10.

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-32/7/22-I**

**ПРЕДСЕДНИЦА,**

**Данијела Поповић**